**APEL DE SELECȚIE NR. 02/2021**

**MĂSURA M5/3A**

**CONSUM PRODUSE LOCALE**

**Data lansării apelului de selecție**: **08 noiembrie 2021**

**Data limita de depunere a proiectelor:** **08 decembrie 2021 ora 13.00**

**Sesiunea de depunere a proiectelor se va închide după cum urmează:**

* La data limită prevăzută mai sus – fără nici un anunț adițional;
* La data atingerii valorii de 150% din Fondul disponibil alocat pentru măsură – dar nu mai devreme de 5 zile lucrătoare de la data lansării. În această situație închiderea sesiunii de depunere a proiectelor va fi anunțată pe pagina web a GAL [www.gal-clisuradunării.ro](http://www.gal-clisuradunării.ro) în ziua în care va fi atinsă valoarea de 150%, sesiunea urmând să se închidă la ora 13.00 a zilei respective.

**Locul și intervalul orar în care se pot depune proiectele:**

- **Locul de depunere al proiectelor:** Proiectele pot fi depuse la sediul GAL din Comuna *Berzasca, strada Principală nr 282, județul Caraș Severin*.

**- Intervalul orar:** de luni până joi în intervalul orar 09.00 - 13.00,

**Fondul disponibil alocat: 15.000** **Euro în aceasta sesiune, cu următoarele precizări:**

* Suma maxima nerambursabilă este de **15.000** **de euro** pentru un proiect.

**Ponderea maximă a intensității sprijinului public nerambursabil din totalul cheltuielilor eligibile este de 100% - pentru acțiunile de animare informare și promovare**

**ATENȚIE! Termenul maxim de finalizare a proiectelor este 31.12.2025 iar termenul de depunere a ultimei cereri de plată este 30.09.2025**

**Modelul Cererii de finanțare** pe care trebuie sa îl folosească solicitanții, în format editabil, poate fi descărcat de pe site-ul [www.gal-clisuradunarii.ro](http://www.gal-clisuradunarii.ro)

**Documentele justificative** pe care trebuie să le depună solicitantul odată cu depunerea proiectului, în conformitate cu cerințele fișei măsurii din SDL, Cererii de Finanțare și Ghidului solicitantului în vigoare la momentul lansării apelului de selecție a măsurii respective, sunt prevăzute în Ghidul Solicitantului și pot fi descărcate de pe site-ul [www.gal-clisuradunarii.ro](http://www.gal-clisuradunarii.ro)

**Documentele anexate proiectelor aferente măsurii M5/3A, conform Cererii de finanțare:**

**Anexa 1 - Buget indicativ**

**Anexa 2 - Declaratie pe propria raspundere**

**Anexa 3 - Grafic calendaristic**

**Anexa 4 - Declaratie privind prelucrarea datelor cu caracter personal**

**Anexa\_6\_Declarație pe propria răspundere\_raportare**

**Plan de acțiune**

- Raportul asupra utilizării altor programe de finanțare nerambursabilă (obiective, tip de serviciu, elemente clare de identificare ale serviciului, lista cheltuielilor eligibile, costul și stadiul proiectului, perioada derulării proiectului) întocmit de solicitant, pentru solicitanții care au mai beneficiat de alte programe de finanțare nerambursabilă în perioada de programare anterioară, pentru aceleași tipuri de servicii.

- Documente justificative pentru proiectele de servicii finalizate incluse în Raportul asupra utilizării altor programe de finanțare nerambursabilă

- Documente care să ateste expertiza experților de a implementa activitățile proiectului (cv-uri, diplome, certificate, referințe, etc.)

**-** Documente constitutive/ Documente care să ateste forma de organizare\* – în funcție de tipul solicitantului (Statut juridic, Act Constitutiv, Cod Unic de Înregistrare, Cod de Înregistrare Fiscală, Înscrierea în Registrul asociațiilor și fundațiilor etc.).

- Oferte conforme - documente obligatorii care trebuie avute în vedere la stabilirea rezonabilității prețurilor. Acestea trebuie să aibă cel puțin următoarele caracteristici:

- Să conțină detalierea unor specificații tehnice minimale;

- Să conţină preţul de achiziţie, defalcat pe categorii servicii.

Ofertele conforme reprezintă oferte comparabile, care răspund cerințelor din punct de vedere al performanțelor și parametrilor din cererea de oferte, al obiectului acestora și din punct de vedere financiar și sunt transmise de către operatori economici reali și care îndeplinesc condițiile de calificare, verificabile de către experții evaluatori.

- Certificat constatator emis conform legislației naționale în vigoare, din care să rezulte faptul că solicitantul nu se află în proces de lichidare sau faliment.

Nu se depune în cazul solicitanților înființați în baza OG nr.26/2000 cu privire la asociații și fundații.

- Copia actului de identitate a reprezentantului legal\*.

\*Se acceptă inclusiv versiunea scanată, conform prevederilor Ordonanței de Urgență nr. 41/2016.23.

**- Alte documente** (după caz). Vor fi depuse toate documentele care justifică punctajul alocat proiectului. Denumirea înscrisă în Cererea de finanțare va fi identică cu titlul documentului anexat (de ex.: Protocol parteneriat – nr. 5 din data.....). Solicitantul va insera linii suplimentare pentru toate documentele anexate. Vor fi anexate strict documente care sunt absolut necesare pentru a justifica, conformitatea, eligibilitatea și criteriile de selecție ale proiectului.

**Cerințele de eligibilitate pe care trebuie să le îndeplinească solicitantul, inclusiv metodologia de verificare a acestora**

Beneficiarii vor depune proiectele în conformitate cu cerințele prevăzute în ghidul solicitantului publicat pe [www.gal-clisuradunarii.ro](http://www.gal-clisuradunarii.ro).

**Beneficiari eligibili**

* GAL Clisura Dunării.
* Firme de consultanță care dețin expertiză prin angajați sau colaboratori-pentru proiecte de animare, promovare, informare

**Condiții de eligibilitate:**

Pentru toate proiectele depuse în cadrul măsurii **M5/3A** se vor respecta prevederile aplicabile (în funcție de tipul de proiect) din cadrul HG nr.226/2015, cu modificările și completările ulterioare, privind stabilirea cadrului general de implementare a măsurilor PNDR, inclusiv, după caz, prevederile Schemei de ajutor de minimis - “Sprijin pentru implementarea acțiunilor în cadrul strategiei de dezvoltare locală” care se aprobă prin ordin al ministrului agriculturii și dezvoltării rurale.

* Solicitantul aparține categoriei solicitanților eligibili pentru măsura prevăzută în Strategia de Dezvoltare Locală a GAL
* Solicitantul nu este înregistrat în Registrul debitorilor AFIR atât pentru Programul SAPARD, cât și pentru FEADR;
* Solicitantul și-a însușit în totalitate angajamentele asumate în Declarația pe proprie răspundere, anexă la Cererea de finanțare;
* Solicitantul nu este în stare de faliment ori lichidare;
* Activitățile propuse se încadrează în cel puțin una din acțiunile eligibile prevăzute prin fișa măsurii;
* Activitățile propuse respectă prevederile fișei măsurii din SDL și cel puțin puțin condițiile generale de eligibilitate prevăzute în cap. 8.1 din PNDR 2014-2020, Reg. (UE) nr. 1305/2013, Reg. (UE) nr. 1303/2013, precum și legislația națională specifică
* Solicitantul își desfășoară activitatea în teritoriul GAL;
* Solicitantul are prevăzut în obiectul de activitate realizarea activităților specifice prevăzute în proiect
* Solicitantul prezintă un plan de acțiune care cuprinde acțiunile de animare, numărul de produse propuse spre identificare și alte acțiuni din lista acțiunilor eligibile, un număr estimativ al fermierilor care vor participa la acțiunile proiectului

**Metodologia de verificare** este disponibilă pe site – [www.gal-clisuradunarii.ro](http://www.gal-clisuradunarii.ro) în cadrul Ghidului Solicitantului.

**Procedura de selecție aplicată de Comitetul de Selecție al Asociației GAL Clisura Dunării**

**Dispoziții generale:**

Procedura de selecție nediscriminatorie și transparentă a proiectelor a fost stabilită în Strategia de Dezvoltare Locală a Teritoriului Clisura Dunării, și aprobată de Autoritatea de Management prin selecția acestei strategii.

Procedura stabilește modul de realizare a activității de evaluare a Cererilor de finanțare de la depunerea acestora de către solicitant la sediul Asociației Grupul de Acțiune Locală Clisura Dunării și până la transmiterea celor selectate la OJFIR/CRFIR în vederea contractării.

În cadrul procedurii se delimitează activitățile desfășurate la nivelul Asociației Grupul de Acțiune Locală Clisura Dunării în verificarea conformității, eligibilității și selecției Cererilor de finanțare.

Prezenta procedură se aplică tuturor măsurilor din SDL – GAL Clisura Dunării.

Cererea de finanțare și documentația tehnico-economică (studiul de fezabilitate/memoriu justificativ/plan de afaceri/etc.), aferentă fiecărei măsuri, se găsesc pe site-ul [www.gal-clisuradunarii.ro](http://www.gal-clisuradunarii.ro).

Atribuțiile personalului implicat în efectuarea activităților de evaluare/selectare la nivelul GAL Clisura Dunării sunt descrise în prezenta Procedură de evaluare și selecție.

Definiții:

* **Apel de selecție** – document care cuprinde informații referitoare la condițiile depunerii și selectării proiectelor (durata sesiunii de finanțare, criteriile de eligibilitate ale proiectelor, a beneficiarului, criteriile de selecție);
* **Beneficiar** – entități publice sau private care preiau responsabilitatea realizării unui proiect;
* **GALCD** – Grupul de acțiune Locală Clisura Dunării;
* **SDL** – Strategia de Dezvoltare Locală a Microregiunii Clisura Dunării, document ce a stat la baza procesului de selecție al GAL
* **CSP** – Comitet de selecție al proiectelor
* **CSC** – Comitet de Soluționare a Contestațiilor
* C**ompartiment tehnic GAL** – echipa de verificare a proiectelor
* **Sesiune de finanțare** – perioada calendaristică în cadrul căreia GAL poate primi proiecte din partea potențialilor beneficiari
* **Sesiune de selecție** – reprezintă lucrările Comitetului de Selecție a proiectelor și ale Comisiei de contestații, concretizate în Raportul de Selecție.
* **DGDR** - Direcția Generală Dezvoltare Rurală
* **AFIR** - Agenția pentru Finanțarea Investițiilor Rurale
* **OJFIR** - Oficiul Județean pentru Finanțarea Investițiilor Rurale
* **CRFIR** - Centrul Regional pentru Finanțarea Investițiilor Rurale

**Scop**

Grupul de Acțiune Locală Clisura Dunării lansează pe plan local, folosind mijloacele de informare mass-media, apeluri de selecție a proiectelor, conform priorităților descrise în Strategia de Dezvoltare Locală. Apelul de selecție se adresează actorilor locali sau altor beneficiari care propun proiecte ce vor fi implementate în aria de acoperire a teritoriului de tip LEADER aferent Clisura Dunării.

Informațiile necesare depunerii proiectelor vor fi prezentate, de către personalul administrativ al GAL, în apelurile de selecție, publicate pe pagina proprie de internet și afișate la sediul GAL-ului Clisura Dunării. Pentru variantele publicate în presă și în variantele afișate la sediul instituțiilor localităților membre în GAL, se vor prezenta variante simplificate ale anunțului de selecție (conform descrierii din Ghidul Solicitantului – Măsura 19.2).

Procedura stabilește modul de primire, evaluare și selectare a Cererilor de finanțare depuse de beneficiari la sediul GAL Clisura Dunării, precum și formularele folosite și modul de rezolvare a contestațiilor.

Procedura de evaluare și selecție a proiectelor stabilește modul de realizare a activităților de evaluare a Cererilor de Finanțare de la depunerea acestora de către solicitant la GAL și până la selectarea acestora în vederea contractării. Evaluarea și selecția proiectelor depuse spre finanțare prin intermediul LEADER a PNDR 2014-2020, se va realiza de către Departamentul executiv al GAL Clisura Dunării.

Prezenta procedură stabilește mecanismele de evaluare și selecție a Cererilor de finanțare depuse la GAL Clisura Dunării, a fluxului de documente/formulare utilizate în procesul de verificare și selecție a proiectelor de către GAL. În cadrul procedurii, GAL Clisura Dunării desfășoară activități specifice pentru verificarea conformității, eligibilității și a criteriilor de selecție, a Cererilor de finanțare.

Formularele specifice utilizate în procedura de evaluare și selecție a GAL Clisura Dunării se regăsesc pe pagina web [www.gal-clisuradunarii.ro](http://www.gal-clisuradunarii.ro).

**Conflictul de interese:**

„Conflictul de interese” reprezintă, pe de o parte, situația sau împrejurarea în care interesul personal, direct ori indirect, al oricăreia dintre persoanele implicate în procesul de gestionare a alocărilor financiare de tip LEADER, contravine legii, astfel încât afectează sau poate afecta independența și imparțialitatea acesteia în luarea deciziilor ori îndeplinirea la timp și cu obiectivitate a responsabilităților care îi revin în exercitarea funcției deținute, iar pe de altă parte, situația în care persoanele care exercită diferite funcții în procesul de gestionare a alocărilor financiare de tip LEADER au un interes personal de natură patrimonială, care ar putea influența îndeplinirea cu obiectivitate a atribuțiilor care îi revin.

Dacă unul din proiectele depuse pentru selecție aparține unuia dintre membrii Comitetului de selecție a proiectelor sau a unuia din angajații GALCD (din Departamentul Executiv) implicați în evaluarea proiectelor sau afini ai acestora sau a unei entități juridice în care această persoană are implicații/interese, în conformitate cu prevederile legislației naționale (OUG nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare), persoana în cauză nu va participa la procesul de verificare, evaluare și selecție și nu are drept de vot, și nu va participa la întâlnirea comitetului/comisiei respectiv(e) pentru sesiunea de selecție și la comisia de soluționare a contestațiilor în cauză.

În cazul în care una din dintre persoanele din Departamentul executiv sau membrii desemnați ai Comitetului de selecție constată că se află în situația de conflict de interese, acesta are obligația de a solicita de îndată suspendarea sa din funcție în toate procesele aferente proiectului în cauză.

În acest sens, toate persoanele implicate la nivelul GAL în evaluarea și selecția proiectelor (membri în Comitetul de Selecție a proiectelor, în Comisia de Soluționare a Contestațiilor sau angajați GAL implicați în procesul de evaluare) vor trebui să completeze o Declarație privind evitarea conflictului de interese, în care să se facă referire la prevederile art.10 și 11 din OG 66/2011 cu modificările și completările ulterioare, Secțiunea II – Reguli în materia conflictului de interese.

Nu au dreptul să fie implicați în procesul de verificare, evaluare și selecție a Cererilor de finanțare următoarele persoane:

* Cele care dețin părți sociale, părți de interes, acțiuni din capitalul subscris al unuia dintre solicitanți sau care fac parte din consiliul de administrație/organul de conducere ori supervizare a unuia dintre solicitanți;
* Soț/soție, rudă sau afin până la gradul al patrulea inclusiv cu persoane care dețin părți sociale, părți de interes, acțiuni din capitalul subscris al unuia dintre solicitanți ori care fac parte din consiliul de administrație/organul de conducere ori supervizare a unuia dintre solicitanți;
* Cele despre care se constată că pot avea un interes de natură să le afecteze imparțialitatea pe parcursul procesului de evaluare și selecție a Cererilor de finanțare și de verificare a Cererilor de plată.

**Lansarea sesiunii de finanțare:**

GAL Clisura Dunării va elabora un calendar estimativ al lansării măsurilor prevăzute în SDL, pentru fiecare an calendaristic.

Președintele GAL Clisura Dunării propune spre avizare Consiliului Director calendarul de lansare a sesiunilor de depunere a proiectelor și alocarea totală pentru fiecare măsură în parte în funcție de activitatea de pregătire a lansării măsurilor.

Calendarul de lansare poate fi modificat prin decizia Consiliului Director, cu cel puțin 5 zile înaintea începerii sesiunii, putând fi devansate sesiunile și modificate alocările aferente acestora.

Promovarea calendarului se va face în conformitate cu prevederile Ghidului Solicitantului pentru Măsura 19.2.

Sesiunea de finanțare se lansează cu hotărâre prealabilă a Consiliului Director al GAL CD.

Apelurile de selecție vor putea fi prelungite cu aprobarea Consiliului Director al GAL. Anunțul privind prelungirea se va face numai în timpul sesiunii în derulare, nu mai târziu de ultima zi a acestei sesiuni. Atunci când se prelungește apelul de selecție, valoarea maximă nerambursabilă care poate fi acordată pentru finanțarea unui proiect nu poate fi modificată (în sensul creșterii/diminuării). Nu este permisă nicio altă modificare în conținutul apelului de selecție pe perioada de depunere a proiectelor (inclusiv durata prelungirii), pentru a se respecta principiul egalității de șanse între solicitanți.

Consiliul Director al GALCD avizează apelul de selecție.

**Aprobarea documentației de către AGA/CD se poate realiza atât prin teleconferință/videoconferință (dacă există logistica necesară la nivelul membrilor) cât și prin mijloace de comunicare la distanță, care asigură transmiterea documentelor fie prin intermediul poștei electronice, fie prin curierat către membrii din forumul decizional de la nivelul GAL, aceștia având posibilitatea fie de a transmite printr-un email către GAL acordul privind documentele de accesare a măsurilor, fie printr-o adresă asumată și transmisă prin e-mail/curier.**

În cazul membrilor ce dețin semnătură electronică, aceștia pot semna electronic procesul verbal de întrunire a Adunării Generale a GAL/Consiliului Director și retransmite ulterior către GAL.

După primirea tuturor răspunsurilor din partea membrilor, la nivelul GAL se va menționa în procesul verbal, acolo unde s-a primit răspuns, acordul/dezacordul sau semnătura electronică, în cazul celor ce dețin o astfel de semnătură.

În cazul întrunirii forumurilor decizionale prin teleconferință/videoconferință, se va avea în vedere identificarea participanților, înregistrarea întrunirii online și arhivarea acesteia. La nivelul GAL se va stabili o procedură internă privind luarea deciziilor de către organele de conducere în sistem on-line/electronic, prin care să se descrie fluxul documentelor, termenele și modalitatea de avizare/aprobare a documentelor etc.

**Atenție!** Nu este permisă semnarea unui document utilizând atât semnătura electronică, cât și semnătura olografă, în vederea avizării Raportului de Selecție.

Data publicării apelului de selecție este considerată data de începere a sesiunii de finanțare.

Apelul de selecție se lansează cu numărul minim de zile calendaristice înainte de data limită de depunere a proiectelor – așa cum este prevăzut în SDL pentru fiecare apel de selecție.

Pentru apelurile suplimentare numărului de apeluri prevăzut în SDL, apelul de selecție se poate lansa cu minimum 10 zile calendaristice înainte de data limită de depunere a proiectelor la GALCD, numai în situația în care acest apel de selecție va conține toate prevederile și informațiile care au făcut obiectul ultimului apel de selecție pe măsura respectivă, inclusiv punctajele pentru criteriile de selecție cu excepția alocării financiare.

Pentru elaborarea documentelor legate de organizarea sesiunilor de finanțare, precum și pentru promovarea eficientă a sesiunilor de finanțare deschise de GALCD, se vor respecta procedurile descrise în ghidul măsurii 19.2.

**Depunerea și înregistrarea Cererii de finanțare la secretariatul GAL Clisura Dunării**

Ghidul solicitantului, care stă la baza completării Cererii de finanțare este disponibil în mod gratuit la biroul GAL Clisura Dunării din localitatea Berzasca, nr. 282, județul Caraș Severin sau, în variantă electronică, pe site-ul www.gal-clisuradunarii.ro.

Solicitantul trebuie să depună la sediul GAL Clisura Dunării, localitatea Berzasca, nr. 282, județul Caraș Severin, în condițiile și la termenele specificate în Apelul de selecție, Cererea de Finanțare, cu toate anexele completate. Proiectele pot fi depuse de luni până joi în intervalul orar 12.00 - 16.00. Depunerea proiectelor în cadrul sesiunii curente, aferente unei măsuri din SDL, se oprește la data limită stabilită prin Apelul de selecție.

Dosarul se va depune în 2 exemplare (1 original și 1 copie), împreună cu formatul electronic (CD cu dosarul Cererii de Finanțare scanat și Cererea de Finanțare în format editabil - 2 bucăți) și documentele originale (pentru care a atașat copii în dosarul original).

Exemplarele vor fi marcate clar, pe coperta, în partea superioară dreapta, cu „ORIGINAL”, respectiv „COPIE ”.

Solicitantul se va asigura că rămâne în posesia unui exemplar complet al Dosarului Cererii de finanțare, în afara celor 2 exemplare depuse la GAL Clisura Dunării.

Dosarele Cererilor de finanțare sunt depuse personal de către responsabilul legal, așa cum este precizat în formularul Cererii de Finanțare, sau de către un împuternicit al responsabilului legal, prin procura legalizată, în original.

**Beneficiarii depun proiectele la secretariatul GAL în termenele prevăzute în apelurile de selecție.**

\*Dacă GAL va decide deschiderea unui apel de selecție cu depunere continuă, beneficiarii depun proiectele la secretariatul GAL cu cel puțin 20 de zile calendaristice înainte de organizarea Comitetului de Selecție/la termenul publicat în apelul de selecție; în caz contrar, proiectele vor intra în evaluare la următorul Comitet de selecție organizat pentru aceeași măsură.

Proiectele depuse vor fi înregistrate într-un registru special de către personalul administrativ al GAL Clisura Dunării și vor primi câte un număr de înregistrare intern alocat de către GAL.

Secretariatul GAL înregistrează proiectul, realizează verificarea conformității proiectului și transmite ziua și ora în care beneficiarul va fi programat pentru evaluarea eligibilității și calculul punctajului proiectului – în conformitate cu grila de evaluare a măsurii și punctajul aferent din Strategie;

Această dată este stabilită cu cel puțin 10 zile lucrătoare înainte de data de organizare a Comitetului de selecție;

Compartimentul tehnic al GAL Clisura Dunării asigură suportul necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească. Responsabilitate completării Cererii de finanțare în conformitate cu Ghidul de implementare aparține solicitantului.

**Desfășurarea procesului de evaluare a proiectelor depuse**

GAL Clisura Dunării va asigura transparența procesului de evaluare a proiectelor depuse. Procesul de evaluare va avea la bază criteriile de eligibilitate stabilite prin SDL prin fiecare măsură în parte.

Evaluarea proiectelor din punct de vedere tehnic se realizează de către experții evaluatori din cadrul Comitetului tehnic al GAL Clisura Dunării împreună cu experții evaluatori ai serviciului subcontractat, cu respectarea principiului celor patru ochi.

**Verificarea conformității**

Verificarea conformității Cererii de finanțare și a anexelor acesteia se realizează pe baza „Fișei de verificare a conformității”(E.1.1.LG) elaborată de GAL Clisura Dunării.

Se va verifica dacă:

* Solicitantul a mai depus pentru verificare această cerere de finanţare în cadrul aceluiași Apel de Selecție;
* Dosarul Cererii de finanţare este legat, iar documentele pe care le conţine sunt numerotate de către solicitant
* Referințele din Cererea de finanțare corespund cu numărul paginii la care se află documentele din Dosarul Cererii de finanțare
* Cererea de finanţare este completată și semnată de solicitant
* Solicitantul a completat lista documentelor anexă obligatorii şi cele impuse de tipul măsurii
* Solicitantul a atașat la Cererea de finanțare toate documentele anexă obligatorii
* Copia electronică a Cererii de finanțare corespunde cu dosarul original pe suport de hârtie
* Copia scanată a documentelor ataşate Cererii de finanţare este prezentată alături de forma electronică a Cererii de finanţare
* Solicitantul a completat coloanele din bugetul indicativ

În cazul în care expertul evaluator descoperă o eroare de formă, proiectul nu este considerat neconform.

După verificare pot exista două variante:

* + cererea de finanțare este declarată conformă;
  + cererea de finanțare este declarată neconformă.

Dacă Cererea de Finanțare este declarată conformă, se trece la următoarea etapă de verificare.

Dacă Cererea de Finanțare este declarată neconformă, dosarul original al Cererii de finanțare va fi restituit solicitanților, pe baza unui proces-verbal de restituire, încheiat în 2 exemplare, semnat de ambele părți.

Cererile de Finanțare declarate neconforme pot fi corectate/completate și redepuse de către solicitanți în cadrul aceluiași Apel de Selecție, daca mai este deschis, sau în cadrul următorului Apel de selecție lansat de GAL Clisura Dunării pentru aceeași măsură.

Aceeași Cerere de Finanțare poate fi declarată neconformă de maximum două ori în cadrul unei sesiuni de primire a proiectelor. Solicitantul care a renunțat, în cursul procesului de evaluare, la o Cerere de Finanțare conformă, nu o mai poate redepune în aceeași sesiune.

Rezultatul etapei de verificare a conformității este completarea Fișei de verificare a conformității.

**Verificarea eligibilității tehnice și financiare**

Verificarea eligibilității se realizează pe baza „Fișei de verificare eligibilitate proiect”(E1.2.LG)

Verificarea eligibilității tehnice și financiare constă în:

* + verificarea eligibilității solicitantului;
  + verificarea criteriilor de eligibilitate și selecție descrise în Fișa Măsurii din SDL;
  + verificarea bugetului indicativ al proiectului;
  + verificarea criteriilor generale de eligibilitate prevăzute în Manualul de procedură pentru implementarea sub-măsurii 19.2

Expertul verificator poate să solicite informații suplimentare solicitantului în etapa de verificare a eligibilității, dacă este cazul, în situația în care sunt criterii de eligibilitate care necesită lămuriri suplimentare.

Termenul de răspuns la solicitarea de informații suplimentare nu poate depăși cinci zile de la momentul luării la cunoștință de către solicitant.

După verificare pot exista două variante:

* + cererea de finanțare este declarată eligibilă, caz în care se va trece la următoare etapă de verificare;
  + cererea de finanțare este declarată neeligibilă, caz în care un exemplar al Cererii de finanțare (originalul) va fi restituit solicitanților, pe baza unui proces-verbal de restituire, încheiat în 2 exemplare, semnat de ambele părți. Al doilea exemplar (copie) al Cererilor de finanțare declarate neeligibile va rămâne la GALCD, pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.).

Cererile de finanțare declarate neeligibile pot fi corectate/completate și redepuse de către solicitant în cadrul următoarei sesiuni de finanțare lansate de GALCD pentru aceeași măsură.

Rezultatul verificării este completarea Fișei de verificare a eligibilității proiectului, rezumând verificarea efectuată de expert.

**Selecția proiectelor**

GALCD va asigura transparența procesului de selecție a proiectelor depuse.

Selecția se realizează pe baza Fișei criteriilor de selecție (E1.3.LG), elaborată de GALCD.

Se vor respecta criteriile formulate în SDL, respectiv punctajele validate de CD (prin aprobarea apelurilor de selecție) pentru fiecare criteriu în parte și pragul minim de punctaj care trebuie îndeplinit de un proiect pentru a putea fi selectat. Punctajele minime admise la finanțare diferă în funcție de măsura de finanțare accesată. Punctajul minim necesar pe care un proiect trebuie să îl întrunească pentru a putea fi selectat se poate consulta în fișele de selecție ale măsurilor lansate de GALCD.

Comitetul tehnic din cadrul GALCD va puncta fiecare proiect, conform criteriilor de selecție prestabilite, prezentate și explicate în apelul de selecție; va prezenta beneficiarilor (printr-un membru al său) punctajul calculat pentru proiect;

Comitetul tehnic va întocmi un raport de evaluare cu punctajele oferite pentru fiecare proiect declarat conform și eligibil și argumentarea/descrierea punctajelor oferite.

Directorul GALCD va pregăti un raport general de selecție pentru fiecare Măsură din strategie și îl va depune spre aprobare Comitetului de Selecție. Contestațiile depuse și soluționarea lor vor fi prezentate în cadrul raportului de selecție. Comitetul de Selecție este organul ce aprobă Rapoartele de selecție realizate de Directorul executiv al GAL CD, pentru toate proiectele depuse de beneficiarii din teritoriul GAL Clisura Dunării. Comitetul de Selecție va fi asistat de Comitetul tehnic al GAL, numit prin decizia Directorului executiv.

Comitetul de Selecție se întrunește pentru a analiza și aproba raportul de selecție realizat de Directorul executiv (decizia se ia cu votul majorității simple a membrilor participanți le ședința de selecție).

La ședințele comitetului de selecție vor participa și membrii comitetelor tehnice (experții GAL și externi).

Directorul GAL (sau o persoană desemnată) va prezenta Raportul de selecție pentru fiecare măsură.

Comitetul de selecție poate audia (solicita explicații) membrilor comitetului tehnic.

Comitetul de selecție poate decide:

1. Aprobarea raportului de selecție în întregime;
2. Aprobarea parțială a raportului de selecție. Această decizie se poate lua în condițiile în care sunt constatate deficiențe în evaluare privind acordarea punctajelor în conformitate cu Strategia de dezvoltare. În această situație va fi solicitată pe loc refacerea raportului de selecție în conformitate cu decizia Comitetului de selecție și apoi Comitetul de selecție va proceda la aprobarea acestuia;
3. Respingerea raportului de selecție. Această decizie se poate lua în situații de nerespectare a procedurii aprobate prin prezentul Regulament de funcționare. În această situație este decisă o perioadă de remediere a situației de maxim o lună calendaristică și este decisă organizarea unei noi Ședințe a Comitetului de selecție a proiectelor. Termenul de organizare a noii Ședințe nu poate depăși o lună calendaristică de la data Ședinței în care a fost respins în întregime raportul de evaluare.

GAL va puncta fiecare proiect eligibil în funcție de sistemul de punctaj stabilit și va întocmi și aproba Raportul de Selecție a proiectelor depuse, în termen de maxim 60 zile lucrătoare de la închiderea sesiunii de selecție.

Comitetul de Selecție aprobă Raportul de Selecție la data care are loc ședința de evaluare a acestuia. Raportul de selecție se postează pe site-ul GAL [www.gal-clisuradunarii.ro](http://www.gal-clisuradunarii.ro) pentru măsurile prevăzute în SDL 2014-2020 GAL Clisura Dunării. În aceeași dată, pe site-ul GAL, precum și la sediul GAL va fi disponibil un anunț privind finalizarea selecției proiectelor.

**Întrunirile Comitetului de selecție se pot realiza prin teleconferință/videoconferință sau prin aprobarea rapoartelor prin procedură scrisă. Astfel, proiectele și rapoartele se transmit prin e-mail către membrii Comitetului de selecție iar aceștia transmit acordul/dezacordul către GAL tot prin e-mail.**

**Atenție! Este posibilă combinarea mijloacelor de întrunire a Comitetului de Selecție, în funcție de modalitatea de participare a membrilor Comitetului de Selecție.**

**Atenție! În cazul membrilor ce participă fizic la întrunirile Comitetului de Selecție, este necesară completarea Declarației cu privire la zădărnicirea combaterii bolilor, pe perioada stării de urgență/alertă instituită la nivel național, provocată de pandemia de COVID-19. Modelul de Declarație constituie Anexa 5 la Ghidul M5**

**Rezultatele procesului de selecție se consemnează în Raportul de selecție. Acesta va fi semnat și aprobat de către toți membrii prezenți ai Comitetului de Selecție, inclusiv cu semnătură electronică sau prin atașarea acordului transmis prin e-mail (în cuprinsul Raportului de selecție va fi menționată data transmiterii acordului), specificându-se apartenența membrilor la mediul privat sau public, rural sau urban – cu respectarea procentelor minime obligatorii.**

**Atenție!** **Nu este permisă semnarea unui document utilizând atât semnătura electronică, cât și semnătura olografă, în vederea avizării Raportului de Selecție**.

Solicitanții titulari ai proiectelor care fac obiectul Raportului de selecție vor fi notificați cu privire la rezultatul procesului de evaluare și selecție, conform prezentei și Ghidului Solicitantului aferent măsurii.

**Componența Comitetului de Selecție a proiectelor:**

Comitetul de selecție al proiectelor este constituit din reprezentanți ai Membrilor Asociației delegați conform statutului și legislației în vigoare și va funcționa conform procedurilor stabilite în dosarul de candidatură.

Comitetul de selecție este legal constituit dacă 2/3 din numărul membrilor acestuia sunt prezenți la ședința de selecție din care peste 50% să fie din mediu privat și societatea civilă iar organizațiile din mediul urban mai puțin de 25%.

Comitetul de selecție este alcătuit din: 5 membrii ai reprezentanților privați, 4 ai reprezentanților publici, un singur membru din mediul urban (Parcul Natural Porțile de Fier – care are activitate pe întreg teritoriul GAL. În plus, Comitetul de selecție asigură condiții privind egalitatea de șanse și reprezentarea tuturor factorilor interesați: Comune, ONG-uri, SRL-uri, PFA-uri și Regia Autonomă.

**Membrii comitetului de selecție a proiectelor**

|  |  |  |  |  |
| --- | --- | --- | --- | --- |
| **Nr** | **Partenerul** | **Membrii propuși** | **Descriere** | **Funcția** |
| 1 | Asociația de Turism si Agrement Cazanele Dunării; | Membru, Membru supleant | Privat - ONG | Președinte CS  Vicepreședinte GAL |
| 2 | Asociația Partener pentru Dezvoltare Svinița; | Membru, Membru supleant | Privat - ONG | Membru CD GAL |
| 3 | Comuna Sopot; | Membru, Membru supleant | Public-Comuna | Membru CD GAL |
| 4 | Comuna Sichevița. | Membru, Membru supleant | Public-Comuna | Membru CD GAL |
| 5 | Asociația Comunității Eșelnița Cazanele Dunării; | Membru, Membru supleant | Privat - ONG | Membru CS |
| 6 | Tismănariu Loredana PFA; | Membru, Membru supleant | Privat - PFA | Membru CS |
| 7 | SC Ecatur SRL; | Membru, Membru supleant | Privat - SRL | Membru CS |
| 8 | Regia Naționala Parcul Natural Porțile de Fier; | Membru, Membru supleant | Public – Regie Națională | Membru CS |
| 9 | Comuna Coronini; | Membru, Membru supleant | Public-Comuna | Membru CS |

Obligațiile Comitetului tehnic de selecție a proiectelor:

* de a avea un comportament profesionist, nepărtinitor și corectitudine în promovarea Teritoriului, activității GAL și a proiectelor din Planul de Dezvoltare Locală;
* să se abțină în exercitarea atribuțiilor ce le revin de la exprimarea sau manifestarea publică a convingerilor lor politice, să nu participe la activități politice în timpul programului de lucru;
* să trateze în mod egal fiecare beneficiar al Asociației și fiecare persoană interesată de programele GAL și să se abțină de la orice formă de diferențiere între beneficiarii de proiecte.

Pentru transparența procesului de selecție și pentru efectuarea activităților de control și monitorizare, la ședințe va participa și un reprezentant al MADR de la nivel județean, din cadrul CDRJ.

**Comitetul de Soluționare a Contestațiilor (componență și obligații)**

Pentru soluționarea contestațiilor, Directorul GAL va constitui un comitet de soluționare a contestațiilor alcătuit din 3 membrii, alți decât cei care au făcut parte din comitetul de selecție (dintre ***responsabili evaluare, facilitatori GAL și experți externi angajați/cooptați)***. Directorul executiv poate face parte și el din comitetele de soluționare a contestațiilor. Aceștia vor reevalua aplicația, vor analiza punctajele oferite de comitetul tehnic de selecție și vor calcula punctajul separat.

Comitetul de soluționare a contestațiilor are obligația de a soluționa contestațiile aplicaților cu privire la punctarea proiectelor depuse, de a întocmi un raport de contestații, pentru fiecare măsură în parte, privind soluționarea contestațiilor depuse și de a transmite raportul de contestații Directorului GAL, în maxim 10 zile de la înregistrarea contestației la secretariatul GAL și cu cel puțin 2 zile lucrătoare înainte de ziua organizării Comitetului de selecție al proiectelor.

**Desfășurarea procedurii de soluționare a contestațiilor cu privire la rezultatul evaluării proiectelor.**

Comitetul tehnic al GAL (numit de Directorul executiv) va evalua proiectele, și va prezenta beneficiarului (printr-un reprezentant al său) eligibilitatea și punctajul proiectului și va solicita acordul beneficiarului privind punctajul acordat proiectului. Acordul va fi oferit în scris de către beneficiar;

**Beneficiarul poate contesta, pe loc, punctajul obținut de proiect, prin contestație scrisă; Contestațiile se depun la sediul GALCD din localitatea Berzasca, nr.282, județul Caraș Severin.** Contestațiile se pot depune pe toată perioada dintre închiderea apelului de selecție și organizarea Comitetului de selecție, cu respectarea precizărilor de mai jos.

Refuzul Beneficiarului de a semna acordul privind punctajul va fi înregistrat (din oficiu) ca o contestație a beneficiarului cu privire la punctajul calculat al proiectului; În cazul în care beneficiarul nu participă la întâlnirea organizată și programată de Comitetul tehnic referitoare la prezentarea eligibilității și a punctajului proiectului acesta va fi notificat în scris cu privire la punctajul proiectului și la termenul în care poate depune o contestație cu privire la acest punctaj în maxim 5 zile calendaristice de la comunicarea punctajului obținut pentru proiectul depus.

Contestațiile depuse și soluționarea lor se vor regăsi în Raportul de selecție realizat de Directorul Executiv pentru fiecare măsură în parte și supus spre aprobare Comitetului de Selecție a proiectelor.

**Grupul de Acțiune Locală Clisura Dunării asigură respectarea principiilor egalității de gen cât și prevenirea oricărei discriminări pe criterii privind originea rasială sau etnică, religie sau convingeri, handicap, vârstă sau orientare sexuală.**

***Toate proiectele eligibile vor fi punctate în acord cu principiile de selecție mai sus menționate, detaliate în Fișa Criteriilor de Selecție disponibilă pe pagina de internet*** [***www.gal-clisuradunarii.ro***](http://www.gal-clisuradunarii.ro) ***și în Ghidul Solicitantului, iar sistemul de punctare va fi conform cu aceasta.***

***În cazul proiectelor cu același punctaj, departajarea acestora, se face în funcție de criteriile de departajare stabilite în fișa criteriilor de selecție a proiectelor.***

***În cazul măsurilor la care GAL Clisura Dunării este solicitant, fișele de evaluare și selecție vor fi completate de către entitatea independentă subcontractă în acest sens.***

***Reportarea fondurilor:***

GAL va constitui o listă de rezervă cu toate proiectele declarate eligibile care nu se încadrează în suma alocată pentru finanțare.

În situația oricărei disponibilizări de fonduri, inclusiv prin modificare de SDL, va fi realizat un **Raport de selecție suplimentar** cu includerea proiectelor din lista de rezervă care se încadrează în suma alocată suplimentar. În situația în care în cadrul aceleiași sesiuni, un solicitant declarat eligibil și selectat de către GAL se retrage și rămâne astfel o sumă disponibilă, această sumă poate fi alocată unui alt solicitant declarat eligibil, dar care nu a fost selectat de către GAL. De asemenea, în situația în care un solicitant declarat eligibil și selectat de către GAL este declarat neeligibil de către AFIR și rămâne în acest fel o sumă disponibilă, această sumă poate fi realocată unui alt solicitant declarat eligibil dar neselectat de către GAL, în cadrul aceluiași apel. În acest sens se va întocmi o listă cu proiectele eligibile neselectate, în ordinea descrescătoare a punctajului și cu respectarea criteriilor de departajare; aceste proiecte vor putea fi finanțate pe baza ierarhizării acestora, în limita fondurilor disponibile.

În această situație, GAL va emite un raport de selecție suplimentar aferent aceleiași sesiuni, în care se va menționa sursa de finanțare (fonduri disponibile/măsură, provenite în urma rezilierii contractelor de finanțare, din economii realizate la finalizarea contractelor, sume neangajate ca urmare a neîncheierii contractelor, sume rezultate prin declararea ca neeligibile la nivelul AFIR a unor proiecte declarate eligibile și selectate de către GAL, sume rezultate din realocări financiare) și se vor evidenția proiectele selectate ulterior. Emiterea Raportului de Selecție suplimentar se realizează cu respectarea condițiilor impuse în cazul Raportului de Selecție (avizare și publicitate).

În cazul în care sumele alocate pe măsuri în cadrul unei sesiuni nu sunt acoperite de valoarea publică totală a proiectelor depuse, suma rămasă (diferența dintre suma alocată şi valoarea publică totală a proiectelor depuse si selectate pentru finanțare) va fi reportată în cadrul următoarei sesiuni pentru depunerea de proiecte, în cadrul aceleiași măsuri sau, după caz, inclusă în solicitarea unei modificări de SDL.

**Prezenta procedură a fost întocmită cu respectarea Ghidului Solicitantului/Manualului de procedură aferente sub-măsurii 19.2 „Sprijin pentru implementarea acțiunilor în cadrul strategiei de dezvoltare locală” și a SDL Clisura Dunării.**

**Punctajul proiectului se calculează în baza următoarelor principii și criterii de selecție:**

|  |  |  |  |
| --- | --- | --- | --- |
| **Nr.**  **Crt.** | | **Criterii de selecţie**  **M5/3A – CONSUM PRODUSE LOCALE** | **Punctaj**  **GAL** |
| **CS1.** | | **Principiul prioritizării proiectelor**   * **în implementarea cărora sunt implicate, în mod gratuit și voluntar, mai multe entități, în baza unui acord de parteneriat informal încheiat cu beneficiarul direct al proiectului;** * **care se adresează mai multor UAT-uri din teritoriul GAL** * Proiectul presupune implicarea fermierilor din 3 sau mai multe UAT-uri= 20 puncte * Proiectul presupune implicarea fermierilor din 2 UAT-uri =10 puncte * Proiectul propune implicarea fermierilor dintr-un singur UAT=0 puncte   Solicitantul va demonstra cu Cererea de finanțare /Planul de ACȚIUNE, alte documente, inclusiv cu protocoale de parteneriat cu fermieri sau structuri asociative ale fermierilor capacitate de implicare în acțiunile de promovare și animare a fermierilor din mai multe UAT-uri. Punctajul are în vedere și va lua în calcul implicarea în acțiunile de promovare inclusiv a altor structuri interesate de Scheme de calitate, precum: procesatori, spații de producție; acestea vor fi cuantificate în același mod ca fermierii pentru implicarea concretă în proiect. | **Maxim 20**    **20**  **10**  **0** |
| **CS2.** | | **Principiul prioritizării proiectelor care utilizează produse locale = 15 puncte**   * Proiectul folosește resurse locale în pondere mai mare de 50% în implementare: 15 puncte; * Proiectul folosește cel puțin o resursă locală: 10 puncte; * Proiectul nu folosește resurse locale = 0 puncte;   Folosirea resurselor și ponderea acestora locale vor fi descrise și detaliate clar în Cererea de finanțare/ Planul de ACȚIUNE. | **Maxim 15**  **15**  **10**  **0** |
| **CS3.** | | **Principiul parteneriatului – Abordarea Clisurii Dunării ca întreg =20 puncte**   * Proiectul propune un parteneriat/structura asociativa – care implică și alte entități (ex.: producători, procesatori, structuri de marketing și vânzare)= 10 puncte * Proiectul propune ca rezultat crearea unei structuri asociative pentru promovarea produselor locale și a schemelor de calitate (grup producători, asociație sau cooperativă) = 10 puncte * Proiectul NU propune un parteneriat care să includă alte structuri și nu propune ca rezultat inițierea unei structuri asociative: 0 puncte   Principiul parteneriatului: parteneriatul implicat sau structura asociativă dezvoltată vor fi descrise și detaliate clar în Cererea de finanțare/ Planul de ACȚIUNE. | **Maxim 20**  **10**  **10**  **0** |
| **CS4.** | | **Principiul prioritizării proiectelor care se adresează tinerilor = 5 puncte**   * Proiectul propune minim 10% din participanții la acțiunile de animare să fie tineri sub 40 de ani =5 puncte * Proiectul NU propune minim 10% din participanții la acțiunile de animare să fie tineri sub 40 de ani =0 puncte   Modul în care propune implicarea tinerilor va fi descris, detaliat și argumentat în Cererea de finanțare/ Planul de ACȚIUNE. | **Maxim 5**  **5**  **0** |
| **CS5.** | | **Principiul** **prioritizării proiectelor care se adresează minorităților naționale – în special a minorității rome /persoanelor aparținând grupurilor vulnerabile = 20 puncte**   * Proiectul propune acțiuni care se adresează minorităților naționale – în special a minorității rome = 10 puncte * Proiectul propune acțiuni care se adresează grupurilor vulnerabile = 10 puncte * Proiectul NU propune participare multietnică sau sprijin pentru grupuri vulnerabile= 0 puncte   Modul în care propune integrarea minorităților naționale/a persoanelor aparținând grupurilor vulnerabile va fi descris, detaliat și argumentat în Cererea de finanțare/ Planul de ACȚIUNE. | **Maxim 20**  **10**  **10**  **0** |
| **CS6.** | | **Principiul prioritizării proiectelor care promovează energia regenerabilă =10 puncte**   * Proiectul contribuie la promovarea energiei regenerabile =10 puncte * Proiectul NU contribuie la promovarea energiei regenerabile =0 puncte   Solicitantul va demonstra în cererea de finanțare/planul de ACȚIUNE și cu alte anexe (dacă este cazul) aspectele/componentele legate de folosirea energiei regenerabile prin proiect. | **Maxim 10**  **10**  **0** |
| **CS7.** | | **Principiul prioritizării proiectelor cu valori mai mici** **= 10 puncte**   * Proiectul are valoare mai mică de 10.000 eur: 10 puncte * Proiectul are valoare mai mare sau egală cu 10.000 eur**:** 5 puncte | **Maxim 10**  **10**  **5** |
| **TOTAL PUNCTAJ PROIECT** | | | **100** |
| **Criterii pentru departajarea proiectelor cu punctaj egal** | | | |
| **1 1** | **Valoarea proiectelor** – în cazul proiectelor cu punctaj egal – proiectele cu valoare mai mică vor avea prioritate pentru a fi selectate pentru finanțare; | | |
| **22 2** | **Numarul mai mare al locurilor de muncă nou create -**  în cazul proiectelor cu punctaj egal și valoare totală egală – proiectele cu număr mai mare de locuri de muncă create vor avea prioritate pentru a fi selectate pentru finanțare; | | |

**Pentru această măsură, pragul minim este de 30 puncte și reprezintă pragul sub care niciun proiect nu poate beneficia de finanţare nerambursabilă.**

**Selecția proiectelor eligibile se face în ordinea descrescătoare a punctajului de selecţie, în cadrul alocării disponibile pentru selecţie.**

**Metodologia de verificare** este disponibilă pe site-ul [www.gal-clisuradunării.ro](http://www.gal-clisuradunării.ro), în Ghidul solicitantului.

**Data și modul de anunțare a rezultatelor procesului de selecție**

După încheierea primei etape de verificare și selecție, GAL va realiza un Raport de Evaluare care va fi publicat pe site-ul [www.gal-clisuradunării.ro](http://www.gal-clisuradunării.ro). GAL va invita solicitanții la sediul din Berzasca pentru a le prezenta rezultatul evaluării fiecărui proiect. Beneficiarii care nu sunt de acord cu punctajul în urma evaluării proiectului pot depune contestații la sediul GAL, în scris, pe loc sau in maxim 5 zile lucrătoare de la publicarea Raportului de evaluare / primirea notificării gal-clisuradunării.ro; Contestațiile vor fi depuse personal de către solicitant la sediul GAL Clisura Dunării, iar fiecare solicitant poate depune contestație o singură dată. Beneficiarii care au fost de acord cu fișa de evaluare a punctajului – nu pot depune contestație ulterior.

Termenul de soluționare a contestațiilor este de 10 zile lucrătoare, de la încheierea perioadei de primire a contestațiilor. Termenul se poate prelungi cu 5 zile lucrătoare în cazul în care există un număr mare de contestații.

**Datele de contact ale** **Asociației GAL Clisura Dunării**, unde solicitanții pot obține informații detaliate:

**Sediu GAL:** Comuna Berzasca, Nr. 282, Clădirea Grădinița Berzasca, Județul Caraș Severin, România

**Telefon:** 0372 928 900, **Pagină web**: [www.gal-clisuradunarii.ro](http://www.gal-clisuradunarii.ro), **Adresă mail**: [office@gal-clisuradunarii.ro](mailto:office@gal-clisuradunarii.ro)

**Vasile DEAC - Președinte/Manager GAL Clisura Dunării**

Telefon: 0721 203 291, E-mail: [vasile.deac@gal-clisuradunarii.ro](mailto:vasile.deac@gal-clisuradunarii.ro)

**Informații suplimentare** privind accesarea și derularea Măsurii M5/3A din cadrul Strategiei de Dezvoltare Locala a teritoriului GAL Clisura Dunării sunt cuprinse în „GHIDUL SOLICITANTULUI” – publicate pe site-ul [www.gal-clisuradunării.ro](http://www.gal-clisuradunării.ro).

**Vă așteptăm la sediul GAL din Berzasca.**

**Manager/Director executiv Asociația Grupul de Acțiune Locală Clisura Dunării,**

**Vasile DEAC**